Hati ya kufanya muhtasari: Ushindi wao umemfanya meneja wao mpya Ole Gunnar Solskjaer kuwa meneja wa pili katika historia ya klabu hiyo kushinda mechi zake za kwanza nne.

Raia huyo wa Norway ameiga meneja maarufu Sir Matt Busby aliyefanya hivyo mwaka 1946.

Lukaku, aliyekuwa amekaa uwanjani sekunde 38 pekee, aliupata mpira kufuatia kosa la kipa Martin Dubravka kutoka Slovakia aliyeutema mpira baada ya frikiki iliyopigwa na Marcus Rashford dakika ya 64.

Rashford aliongeza bao la pili dakika ya 80 baada ya uchezaji wa kuridhisha ulioshirikisha Lukaku na Alexis Sanchez ambaye pia alikuwa ameanza mechi akiwa benchi.

Matokeo ya mechi za EPL Jumatano 2 Januari, 2019

Newcastle walishindwa kwenye mechi yao ya nane ligini msimu huu.

Nafasi bora zaidi kwa Newcastle ilimwangukia Mhispania Ayoze Perez aliyefanikiwa kuwakwepa walinzi wa Man Utd lakini Luke Shaw akafanikiwa kumzuia.

Romelu Lukaku amechangia ufungaji wa mabao 11 katika mechi 12 za EPL alizocheza dhidi ya Newcastle - kufunga mabao saba, na kusaidia ufungaji wa manne

Wenyeji walikuwa na bahati kumaliza na wachezaji 11 uwanjani baada ya nguvu mpya Jonjo Shelvey kumkaba Paul Pogba kutoka nyuma, lakini hakuadhibiwa na mwamuzi.

Man Utd waendelea kuimarika chini ya Solskjaer

Baada ya ushindi wa kuridhisha dhidi ya Cardiff, Huddersfield na Bournemouth, mechi hiyo ya Jumatano ilikuwa mtihani mkubwa zaidi kwa Manchester United chini ya Solskjaer.

Mechi kama hiyo msimu uliopita, walikuwa wameshindwa 1-0, lakini walicheza vyema sana kwa kushambulia na kuonyesha mchezo wa kupendeza.

Ingawa hakufunga, baada ya kufunga mabao manne katika mechi zake mbili za awali, Pogba alitekeleza mchango muhimu mechi hiyo dhidi ya Newcastle.

Marcus Rashford alitawazwa mchezaji bora wa mechi - alitoa makombora saba, manne yakalenga goli na akafunga bao moja

Ole Gunnar Solskjaer alisemaje?

"Utafurahi sana ukipata ushindi wa mechi nne kutoka kwa mechi nne - hatujafungwa pia kutoka kwa mchezo wazi.

"Tulianza kwa mwendo pole kiasi kipindi cha kwanza lakini tuliidhibiti mechi vyema, tulikuwa makini sana...\nMuhtasari katika lugha sawa na hati:
Mshambuliaji Mbelgiji Romelu Lukaku aliingia kama nguvu mpya na kufunga mara yake ya kwanza kuugusa mpira na kuwawezesha Manchester United kuwalaza Newcastle United 2-0.